
         Avizat,         
             Serviciul juridic    

            prin raport de avizare nr. ________
RAPORT DE SPECIALITATE PRIVIND NECESITATEA APROBĂRII 
BILANȚULUI SOCIETĂȚII PIEȚE ȘI TÂRGURI DROBETA SRL, PE ANUL 2024

În conformitate cu prevederile Legii nr. 273/2006 privind finanțele publice locale actualizată, art. 19 alin. (1) lit. b), bugetele instituțiilor publice se aprobă de către consiliile locale în funcție de subordonarea acestora.


Bugetul societății Piețe și Târguri Drobeta SRL este cu finanțare integrală din venituri proprii, societatea fiind cu răspundere limitată de drept public și de interes local, al cărei asociat unic este Municipiul Drobeta-Turnu Severin,.


Natura veniturilor și cheltuielilor societății Piețe și Târguri Drobeta SRL pe anul 2024 sunt prezentate conform anexelor prezentate la prezentul raport.

Veniturile realizate de SC Piețe și Târguri Drobeta SRL în cadrul exercițiului financiar 2024 sunt în valoare de 3.937.946 lei.

Cheltuielile efectuate de societate în perioada 01.01.2024-31.12.2024 se ridică la suma de 3.793.836 lei.


Pentru anul 2024, la titlul "Cheltuieli de personal" s-a ţinut seama de prevederile Legii nr. 53/2003, actualizată, privind Codul muncii și de dispozițiile Contractului Colectiv de Muncă încheiat la nivel de unitate pe perioada 2023-2024, precum și de legislația aferentă raporturilor de muncă.

La finele anului 2024, societatea Piețe și Târguri Drobeta SRL a realizat profit contabil în valoare de 121.240 lei.

Anexăm prezentului raport următoarele:
- Bilanțul contabil pe anul 2024 și anexele la bilanț;

- Hotărârea AGA de aprobare a bilanțului;

- Propunere de repartizare a profitului sau de acoperire a pierderii contabile la 31.12.2024;

- Raportul administratorului la data de 31.12.2024 ;

- Informații prezentate de micro-entități la 31.12.2024 conform pct. 576, alin. (1) și pct. 468 lit. a), d) și e) din OMFP 1802/2014;
- Declarația în conformitate cu prevederile art. 30 din Legea contabilității nr. 82/1991.


Având în vedere cele arătate mai sus, în temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență nr. 57/2019 privind Codul administrativ, cu modificările și completările ulterioare, propunem spre aprobare bilanțul societății Piețe și Târguri Drobeta SRL pentru exercițiul financiar 2024, sursa de finanțare fiind integral constituită din veniturile proprii.

